
Sub acest titlu, jurnalista și jurista Graţiela Bârlă ne oferă noi detalii despre demersul pe care l-a făcut 
printr-o acţiune în justiție într-un domeniu extrem de sensibil. Ea a constatat, pe bună dreptate - am 
dezvoltat și eu această temă în urmă cu câteva zile — că Institutul Naţional pentru Studierea 
Holocaustului din România „Elie Wiesel”, institut aflat în subordinea guvernului, și-a depășit în mod 
grav atribuţiile pe care le are. Şi intervine brutal, utilizând practic statutul său de agenţie 
guvernamentală în treburile Patriarhiei Române, încercând și culmea, reușind, să elimine sfinţi ai 
neamului din procedura de canonizare a lor. De astă dată, public integral întreaga argumentatie a 
juristei, în speranţa că demersul nostru va fi corect înţeles și va avea cuvenitele urmări. 


Când prim ministrul cenzurează... sfinţi 


Da, ştiu, ar fi trebuit să spun: "când prim ministrul cenzurează deciziile privind recunoașterea canonizării unor 
clerici români”. O frază mai lungă, mai explicită, dar care spune exact același lucru: cum prim ministrul se 
bagă în treaba Bisericii Ortodoxe Române și o învață cum să-și declare şi, mai ales, pe cine să declare sfânt. 
De fapt, omițând că nu biserica îi sfințește pe oamenii canonizați, ci întoarcerea lor, desăvârşită, la credinţă, 
pe care biserica doar o constată! 


Dar oricum aș zice-o, din 2005 încoace, chiar asta face primul ministru al tuturor românilor — și care, la 
aceasta dată, se numeşte lon Marcel Ciolacu — îi cenzurează pe alţii! O face prin intermediul unei instituții pe 


Din capul locului, vreau să lămurim că demersul meu apără nu Biserica Ortodoxă Română, deci nu instituția, 
care poate să se apere cum crede, ci dreptul meu și al semenilor mei de a practica religia Creștin-Ortodoxă, 


conform ritului și credinţei noastre. 


Deci: cu puţine zile în urmă, mai exact la data de 17.07.2024, presa a preluat Comunicatul acestui INSTITUT 
privind decizia BISERICII ORTODOXE ROMÂNE de a canoniza 16 clerici români. 


Zic angajaţii Institutului că Ilarion Felea, llie Lăcătușu și Dumitru Stăniloaie, nu ar merita să fie 


canonizaţi pentru că: 


ILARION FELEA ar fi publicat, în revista "Biserica și scoala” nr. 7 din 1940, idei privind distrugerea 
parazitismului iudaic și pentru că, în aceeași perioadă, a desfășurat activități politice militante în 
timpul Statului Naţional Legionar, ca membru al Mişcării Legionare. 


Doar că, așa cum însuși Comunicatul precizează, în 1944 Ilarion Felea a fost internat în lagărul de la 
Caracal prevăzut pentru foștii legionari. Canonizarea lui este determinată de activitatea jertfelnică a 
acestuia, de după această dată. 


În ceea ce-l privește pe ILIE LĂCĂTUȘU, el nu ar fi demn de canonizare pentru că a fost legionar, dar 
mai ales pentru că, în timpul celui de-al doilea Război Mondial, în calitatea sa de preot, ar fi slujit cu 
indiferenţă față de evreii din Transnistria (cum i-ar fi putut sluji pe evreii din Transnistria sau de 
oriunde mai bine, de vreme ce credinţa lui llie Lăcătușu are la bază nașterea lui lisus Hristos, cel pe 


care iudeii nu-l recunosc și a cărei venire o mai așteaptă încă ?) 


Faptul că, în Transnistria, în perioada 1942 — 1943, în care și llie Lăcătușu slujea ca preot pentru 
creștini, au fost exterminați zeci de mii de evrei, nu îi poate fi imputat românului, nici nu poate 
constitui, cu toată compasiunea pe care orice om normal o are față de victimele Holocaustului, un 


impediment la canonizarea acestui cleric. 


DUMITRU STĂNILOAIE nu ar trebui canonizat pentru că, în esenţă, a susținut legătura dintre ortodoxie 
și naționalism. Nimic despre jertfa acestuia, despre închisori și lagăre, despre faptul că scrierile sau spusele 
lui, precum și viața sa clericală, sunt normative pentru creştinii ortodocși și nu numai * și că tocmai pentru 
această jertfă s-a decis canonizarea lui. 


Sunt doar un simplu om care face parte din gruparea religioasă Creștin-Ortodoxă română, așa cum este ea 
definită de art. 6 al Legii nr. 489/2006 privind libertatea religioasă și regimul general al cultelor, ca "formă de 


asociere fără personalitate juridică a unor persoane fizice care adoptă, împărtășesc și practică aceeași 
credință religioasă”. 

credința creștină și față de noi, creștinii români: 


În primul rând, potrivit prevederilor art. 3 din HG 902/2005 privind înființarea INSTITUTULUI NAȚIONAL 
PENTRU STUDIEREA HOLOCAUSTULUI DIN ROMÂNIA “ELIE WIESEL”, această instituţie nu are, între 
atribuţiile sale, cenzurarea publică a activităţii și cu atât mai puţin a deciziilor luate de vreo instituție 
din România, deci nici a deciziilor Bisericii, indiferent care ar fi biserica. 


Obiectul său de activitate, potrivit textului de lege arătat, cuprinde -— limitativ — “identificarea, 
culegerea, arhivarea, cercetarea, publicarea documentelor şi rezolvarea unor probleme 
știintifice referitoare la Holocaust, elaborarea și implementarea de programe educaționale și culturale 
privind acest fenomen istoric”. 


Din perspectiva celor de mai sus rezultă, fără nici un dubiu, că organismal respectiv nu poate emite 
nici un fel de pretenţii de natură a imixta activitatea unei alte instituţii a Statului, cu atât mai puţin a 
BISERICII ORTODOXE ROMÂNE. 


Nemulțumirile personale, dictate de considerente doctrinaire, pe care angajaţii/ reprezenții 
INSTITUTULUI “ELIE WIESEL” le pot avea față de deciziile unui cult religios — în speţă, cel Creștin- 
Ortodox, reprezentat, în plan administrativ, de Biserica Ortodoxă Română - nu pot fi însă soluționate 
prin emiterea de comunicate publice care pun sub semnul îndoielii nu doar măsura canonizării unor 
persoane, ci chiar principii fundamentale ale creștinismului pe care, în mod evident, apărătorii 
Holocaustului nu le pot accepta, din punct de vedere doctrinar. 


Dar faptul că nu le acceptă, așa cum nu acceptă nașterea lui lisus Hristos, nu le dă dreptul să impună 
reguli unei alte religii, unui alt cult religios. 


Canonizarea unei persoane nu are în vedere activitatea sa laică, profană, de care, o dată cu 
îmbrăţișarea căii lui Hrisos, în mod clar aceasta s-a detașat, ci tocmai activitatea acesteia, după 
lepădarea ei, până la jertfă, de viaţa mireană, de cele lumești. 


ma 


Prin canonizare,'în Aghiologia ortodoxă, ca și în Dreptul Bisericesc ortodox, se înțelege actul prin care 
Biserica recunoaște, declară și așază pe eroii dreptei credințe adormiti întru Domnul în rândul sfinţilor pe 
care ea îi venerează, pe temeiul învăţăturii sale dogmatice”. 


Pentru toţi clericii pe care BOR a decis să îi canonizeze au fost îndeplinite atât condiţiile de formă, cât și cele 
de fond specifice ritului Creştin Ortodox, pentru că pentru toţi, inclusiv pentru cei 3 înfieraţi prin Comunicat, 


mărturisirea dreptei credințe, până la moarte; puterea de a-și închina viața celei mai desăvârșite trăiri morale 
și religioase; puterea de a săvârși minuni în viață sau după moarte; puterea de a apăra și de a sluji cu 


devotament eroic credința și Biserica Ortodoxă ” (extras din regulile BOR de canonizare). 


Mie mi se pare că reacţia cu privire la decizia BOR este cu atât mai condamnabilă cu cât este vorba de sfinții 
activităţi prejudicibile, chiar lipsite de moralitate, astfel cum sugerează istoricii de la INSTITUTUL NAȚIONAL 
PENTRU STUDIEREA HOLOCAUSTULUI DIN ROMÂNIA “ELIE WIESEL”, au lepădat această stare, 
jetfindu-se apoi pentru credinţa lor şi pentru semenii lor. 


Și pentru că funcţionarii Institutului dovedesc a nu înţelege nici mecanismul canonizării, nici 
principiile creștinismului — și e treaba lor dacă, în plan personal, nu o fac -— la limită, în cadrul 
obiectului de activitate la care legea le dă dreptul să funcţioneze, dacă ar fi fost de bună credinţă, ar fi 
putut să informeze BOR, în temeiul unor relații bilaterale instituționale, nepublice, cu privire la opinia 


lor despre 3 dintre clericii propuși spre canonizare. 


Eventual, în spiritul muncii de cercetare pe care o practică, să pună la dispoziția BOR argumente și 
documente cu caracter științific privind pretinsa incapacitate a celor trei clerici de a fi canononizați, 
însă nu din perspectiva mireană, așa cum au procedat prin intermediul Comunicatului afișat pe site- 
ul instituţiei, ci canonic creștină, pentru că numai o atare perspectivă ar fi putut justifica cererea 
implicită de revizuire a deciziei de canonizare, de către BISERICA ORTODOXĂ ROMÂNĂ care a emis 
decizia. 


Or, prin atenţionarea publică făcută cu privire la o sugerată interdicţie morală de a fi canonizați clericii 
Ilarion Felea, Ilie Lăcătușu și Dumitru Stăniloaie, atenţionare preluată și comentată larg și distructiv de 
mass-media, se urmărește nu doar discreditarea BOR ci, în același timp, a religiei practicate de 
aceasta și de majoritatea covârșitoare a românilor care, astfel, sunt împiedicaţi să își exercite, în mod 
liber, cultul ales. 


Pretinsa luare de poziţie publică, “culturală”, ”știintifică”, a Institutului, prilejuiește exercitarea de 
presiuni la fel de publice din partea unor persoane care nu au, de altfel, nici o calitate ca să o facă, 
pentru a determina instituţia religioasă — fără nici un motiv canonic însă - să revină asupra deciziilor 
sale, cu consecinţe catastrofale asupra credincioșilor care ar vedea, astfel, o formă de slăbiciune, de 
inconsecvenţă a Bisericii, dar și înlăturarea caracterului ei jertfelnic. 


În al doilea rând, sau poate acesta este chiar cel mai important motiv, INSTITUTULUI NAȚIONAL 
PENTRU STUDIEREA HOLOCAUSTULUI DIN ROMÂNIA “ELIE WIESEL” nu are nici un drept de a 


IVIGI IIIUIL, III Ldlitaitta Da UG HIIDULULUC WVUVIILA LU VCIDUIIGIILALC JUIIUILA, ULUUIUVIIALA UC VIU U; 
prin Cancelaria Primului Ministru”, INSTITUTUL acesta are chiar interdicţia legală de a influenţa, de a 
denigra, de a intimida orice altă instituţie, prin urmare nu o poate face nici cu BISERICA ORTODOXĂ 
ROMÂNĂ, nici în privinţa deciziilor ei. 


De ce? Pentru că Institutul este chiar parte a guvernării române, directorul general al acestuia "fiind 
numit și eliberat din funcţie prin decizie a primului ministru” şi deţinând o funcţie "asimilată, din punct 
de vedere al salarizării, cu funcţia de secretar de stat ”! 


Din această perspectivă, Comunicatul de presă încălcă Legea nr. 489/2006 privind libertatea religioasă și 


RI 


regimul general al cultelor, potrivit căruia ”Statul este neutru față de orice credință religioasă” și ”Cultele sunt 


egale în fața legii și a autorităţilor publice. Statul, prin autoritățile sale, nu va promova și nu va favoriza 


acordarea de privelegii sau crearea de discriminări fată de vreun cult' (art. 9 alin. 1 teza 2 și alin. 2). 


De remarcat că nici Primul Ministru în funcție, cel care coordonează INSTITUTUL și care trebuie să 
păstreze echidistanţa și să nu favorizeze o luare de poziție publică a unuia dintre organismele sale față 
de nici o instituţie religioasă, dar nici Cancelaria Primului Ministru, nu au avut nici un fel de reacţie față 


de Comunicatul publicat. 


În realitate, prin această ”omisiune”, prin tăcere, Primul Ministru a achiesat, a favorizat acordarea, 
implicită, de “privilegii” morale pentru INSTITUTULUI NAȚIONAL PENTRU STUDIEREA 
HOLOCAUSTULUI DIN ROMÂNIA “ELIE WIESEL” și a creat o formă evidentă de discriminare față de 
cultul religios Creștin Ortodox. 


Comunicatul de presă încalcă și prevederile art. 29 din Constituţia României, care spune că libertatea 
credințelor religioase nu poate fi îngrădită sub nici o formă și că "Libertatea conştiinţei este garantată; ea 
trebuie să se manifeste în spirit de toleranță şi de respect reciproc”. 


Da, eu mai cred în supremaţia Constituţiei Române. 


Ne aflăm pe tărâmul discriminării, căci "Sunt discriminatorii (...) prevederile, criteriile sau practicile aparent 
neutre care dezavantajează anumite persoane (...) fată de alte persoane, în afara cazului în care aceste 
prevederi, criterii sau practici sunt justificate obiectiv de un scop legitim, iar metodele de atingere a acelui scop 
sunt adecvate și necesare” (art. 2 alin. 3 din Legea nr. 137/2000 privind prevenirea și sancţionarea tuturor 
formelor de discriminare). 


Aparenta neutralitate a Primului Ministru, manifestată prin faptul că nu observă, favorizează însă, de fapt, un 
pretins ascendent moral al INSTITUTULUI pe care îl coordonează și îl finanţează, dar și atitudinea acestuia 


față de BOR, în detrimentul nostru, al cetățenilor români creștini, al cărui drept la practicarea religiei ortodoxe 
— în respectul regulilor și practicilor ritului Creștin Ortodox — este încălcat chiar de reprezentantul Guvernului 


CC uc dalla pair, LAIC al Il DLUNUI ICŞIUIII ŞI IICUCoaI AȚI LAIC a LUIIUUD paiia IA MIAL ca CICI IUIIUI J, al 
publicării Comunicatului de presă, de vreme ce informaţiile transmise public vizează activitatea laică, de 
dinainte de mărturisirea jertfelnică a credinţei creștine, a acelor clerici, și nu cea de după ? 


Comunicatul — și efectele lui în viața socială, amplificate prin presă și transformate într-o veritabilă campanie 
de denigrare — încalcă și prevederile art. 10 al Convenţiei Europene a Drepturilor Omului care spune că 
dreptul la libertatea de gândire, de conștiință și de religie “implică (...) libertatea de a-și manifesta religia sau 
convingerea, individual sau colecti, în public sau în particular, prin intermediul cultului, 


învățământului, practicilor și îndeplinirii riturilor”. 


Canonizarea reprezintă o formă de manifestare a religiei, de practică rituală pe care o exercită BISERICA 
ORTODOXA ROMÂNĂ pentru fiecare dintre noi, membrii acesteia. 


În opinia noastră, a creștinilor practicanți, între care și a mea, vulgarizarea ideii canonizării unor clerici care s- 
au jertfit pentru credinţa lor, lepădându-se de cele lumești (dar această nuanţă nu face, desigur, obiectul 
activităţii INSTITUTULUI și nici al preocupărilor lui de cercetare istorică!) îmbracă forma răspunderii civile 
delictuale, căci "Omul este responsabil nu numai de prejudiciul ce a cauzat prin fapta sa, dar și de acela ce a 
cauzat prin neglijenţă sau prin imprudenţa sa”. 


Cu alte cuvinte, INSTITUTUL “ELIE WIESEL, este responsabil pentru reacția sa, azvârlită în spaţiul public, 
chiar în lipsa intenţei de a arunca o lumină discriminatorie și mizeră, dincolo de limita controversei, asupra 
deciziei Bisericii Ortodoxe Române a de a-i canonioza pe cei trei clerici ce nu sunt pe placul său iar eventuala 
necunoaștere, de către semnatarii Comunicatului, a diferenţei dintre viața mireană și lepădarea de viața 
mireană pentru a urma calea lui Hristos, a celor trei, nu poate absolvi instituția de răspundere: legală, dar 
și morală. 


Dar cel mai vinovat, cel puţin prin inacţiunea sa, prin părăsirea obligaţiei la neutralitate reală, soldată 
cu discriminarea implicită a cultului Creștin (cu încălcarea, cel puțin, a legilor mai sus enumerate), 
rămâne Primul Ministru al ţării, de vreme ce INSTITUTUL “ELIE WIESEL se află în directa coordonare a 
acestuia. Asistăm la condamnarea publică injustă a BOR, care este acuzată implicit că favorizează 
promovarea unor persoane ce au fost considerate ostile, prin opiniile lor laice, apreciate a fi antisemite sau 
legionare, opinii de dinainte de a fi aruncaţi în temniţele comuniste și de a deveni mărturisitori ai credinţei, 


tocmai această mărturisire și jerfă neechivoce dându-le dreptul la canonizare. 


Și culmea, o asemenea situație conflictuală între instituţii care ar trebui să confere stabilitate și echilibru social, 
este generată de un organism guvernamental care funcţionează pe banii contribuabilor români, majoritari 


creștini şi cărora exact același INSTITUT NAȚIONAL PENTRU STUDIEREA HOLOCAUSTULUI DIN 
ROMÂNIA le cenzurează sfinţii, deci exercitarea propriei credinţe! 


Această prejudiciere uriașă se produce nu numai la nivelul imaginii BISERICII ORTODOXE ROMÂNE, a 
cărei autonomie, independenţă decizională, ba chiar și capacitate de apreciere, sunt minimalizate și 
vulgarizate și ale cărei decizii sunt puse sub semnul îndoielii, ba chiar al unei pretinse conivenţe a 
BOR cu acţiunile laice, dintr-o anumită perioadă a vieţii lor, ale persoanelor ce urmează a fi canonizate: 
pentru că, a aprecia că BOR canonizează persoane nedemne de acest lucru, având drept criteriu 
întreaga lor viaţă, și nu numai viața acestora de după mărturisirea și jertfa creștină (care pot îmbrăca 
orice formă, de la suportarea închisorii politice, a oprobiului public pentru credinţa lor, a martiriului, 
etc), ar echivala, după gustul și logica INSTITUTULLUI “ELIE WIESEL”, cu anularea existenţei oricărui 
sfânt creștin de oriunde, nu numai din România, între care, de exemplu, Pavel (apostolul Pavel), Maria 
Egipteanca (devenită Sfânta Cuvioasă Maria Egipteanca), Ciprian (Sfântul Ciprian), sau Ștefan Cel 
Mare și Sfânt. 


Religia creștină ne arată că mulţi, cei mai mulți dintre sfinţi, nu au fost, de la nașterea lor, sfinţi, ci 
oameni cu patimi, căderi, neputințe, dar care au devenit sfinți tocmai prin lepădarea lor, desăvârșită, 
de păcat. 


Desigur, nu canonizarea — care nu are decât efect declarativ — îi face sfinţi, ci exact întoarcerea lor, 
uneori până la jertfa supremă, la credinţa creștină. 


Din perspectiva celor de mai sus însă, fiecare creștin ortodox este chemat, prin Comunicatul de presă 
tolerat de Primul Ministru, să se îndoiască nu numai de capacitatea de apreciere și de decizie ale BOR, 
ci și de reperele propriei credinţe, căci a accepta venerarea unor sfinţi care nu sunt sfinţi ar echivala 
cu blasfemierea însăși a credinţei ortodoxe. O stare de fapt inacceptabilă, care este amplificată și prin 
aceea că, o serie de publicaţii anti-creștine sau doar neavizate, precum și o serie de ziariști sau 
persoane fizice care au lecturat doar Comunicatul incriminator — neavând cunoștință nici de vieţile 
întru credinţă ale celor trei clerici, nici de faptele lor, nici de lepădarea lor de cele lumești — au înfierat 
decizia BOR și au comentat într-un mod prejudiciabil imaginea însăși a cultului Ortodox. Nu pun la 
socoteală pe cei care sunt plătiţi să o facă, și atât. Ei măcar au această "motivaţie”. 


Da. Eu cred că Primul Ministru se face complice al tuturor consecințelor ce decurg din impactul 
Comunicatului — aruncat presei de INSTITUTUL NAȚIONAL PENTRU STUDIEREA HOLOCAUSTULUI 
DIN ROMÂNIA “ELIE WIESEL” — asupra societății românești, dar mai ales asupra creștinilor ortodocși, 
copleșiți de atacturi din ce în ce mai susținute la adresa independenţei credinţei lor, a credinţei lor 
însăși ! 


Nu pot accepta asta. Pentru sufletul meu, dar și prin raportare la faptul că 13.797.705 persoane s-au 
declarat de religie ortodoxă, conform ultimului recensământ al populaţiei realizat de o instituţie oficială a 


Nu pot accepta, nu voi accepta niciodată ca o instituție, fie ea și guvernamentală — sau cu atât mai mult — să- 
mi impună cum să mă raportez la propria mea credință. Ce să cred. În ce să cred. 


Aderarea la credinţă este — și numai așa trebuie să rămână — o opţiune strict personală. 


Cu atât mai mult cu cât ambele — și INSTITUTUL NAȚIONAL PENTRU STUDIEREA HOLOCAUSTULUI DIN 
ROMÂNIA “ELIE WIESEL”, și reprezentatul vremelnic al Guvernului României, la acestă dată domnul 
ION MARCEL CIOLACU - au cu totul alte treburi de făcut și pentru care sunt plătiți la greu de poporul 


ăsta majoritar creștin și prea batjocorit, decât cenzurarea credinţei creștine! 
Autor: Sorin Roşca Stănescu 

Sursa: corectnews.com 

PS1: Nu știu, de ce religie e primul ministru? 


PS2: O acţiune în instanţă a fost înregistrată la Tribunalul București. Mă aştept ca toţi credincioșii care 
gândesc ca mine să ni se alăture. 


Despre autor 


Q editor 


